ഭര്ത്താവ് കേരളത്തിലേക്ക് പോയ സമയം നോക്കി യുവതിയെ പീഡിപ്പിക്കാന് ശ്രമിച്ചു ഭര്ത്താവില്ലാത്ത നേരത്ത് തന്റെ താത്പര്യങ്ങള് യുവതിക്ക് മേല് അടിച്ചേല്പ്പിക്കാന് ശ്രമിച്ചു, കോണ്ടം ഉപയോഗിച്ചതു കൊണ്ട് സ്ത്രീ സമ്മതിച്ചുവെന്ന് കരുതാനാവില്ലെന്ന് കോടതി ഭര്ത്താവ് വീട്ടില് ഇല്ലാത്ത സമയം നോക്കി യുവതിയെ പീഡിപ്പിച്ച നേവി ഉദ്യോഗസ്ഥന് ജാമ്യം നല്കി കോടതി. നേവി ഉദ്യോഗസ്ഥന്റെ വാദങ്ങള് പൂര്ണമായി അംഗീകരിക്കാതെയാണ് കോടതി ജാമ്യം അനുവദിച്ചത്. നേവി ഉദ്യോഗസ്ഥന് അനുവദിക്കപ്പെട്ട ക്വാര്ട്ടേഴ്സില് മറ്റൊരു സഹപ്രവര്ത്തകനും അയാളുടെ ഭാര്യയ്ക്കും താമസിക്കാന് ഇടം നല്കി. ഇതിനിടെ കേരളത്തിലേക്ക് ട്രെയിനിംഗിനായി ഉദ്യോഗസ്ഥന് ഭാര്യയെ താമസസ്ഥലത്ത് നിര്ത്തി പോയപ്പോഴാണ് ക്വാര്ട്ടേഴ്സ് ഉടമ പീഡിപ്പിക്കുവാന് ശ്രമിച്ചത്. ക്വാര്ട്ടേഴ്സില് ഒറ്റയ്ക്കായ യുവതിക്ക് രാത്രിയില് ചോക്ളേറ്റ് സമ്മാനിച്ച് തന്റെ ഇംഗിതത്തിന് വഴങ്ങാന് പ്രേരിപ്പിക്കുകയായിരുന്നു. എന്നാല് ഭര്ത്താവിന്റെ സഹപ്രവര്ത്തകന്റെ ശ്രമത്തെ തടയാന് ശ്രമിക്കുന്നതിനിടയില് യുവതിക്ക് ബ്ലേഡ് കൊണ്ട് മുറിവുണ്ടാവുകയും ചെയ്തു. ഭര്ത്താവ് തിരികെ എത്തിയതോടെ തനിക്കുണ്ടായ ദുരനുഭവം യുവതി വിവരിക്കുകയും പൊലീസില് പരാതി നല്കുകയുമായിരുന്നു. കഴിഞ്ഞ ഏപ്രില് മാസം 23നായിരുന്നു കേസിനാസ്പദമായ സംഭവമുണ്ടായത്. എന്നാല് കോടതിയില് ജാമ്യാപേക്ഷ നല്കിയ നേവി ഉദ്യോഗസ്ഥനായ പ്രതി തങ്ങള് പരസ്പര സമ്മതത്തോടെയാണ് ലൈംഗികമായി ബന്ധപ്പെടാന് തീരുമാനിച്ചതെന്ന് വാദിച്ചു. ഇതിനുള്ള തെളിവായി മുറിയില് നിന്നും കോണ്ടം കണ്ടെത്തിയത് തെളിവായി സ്വീകരിക്കാന് ആവശ്യപ്പെടുകയായിരുന്നു. എന്നാല് പ്രതിയുടെ വാദം മുഖവിലയ്ക്കെടുക്കാത്ത കോടതി കോണ്ടം ഉപയോഗിച്ചതു കൊണ്ട് സ്ത്രീ സമ്മതിച്ചുവെന്ന് കരുതാനാവില്ലെന്ന് വ്യക്തമാക്കി. ഭര്ത്താവില്ലാത്ത നേരത്ത് തന്റെ താത്പര്യങ്ങള് യുവതിക്ക് മേല് അടിച്ചേല്പ്പിക്കുവാന് പ്രതി തയ്യാറായെന്നും കോടതി നിരീക്ഷിച്ചു. മുംബയ് അഡീഷണല് ജഡ്ജി സഞ്ജശ്രീ ജെ ഘരത്താണ് ബലാത്സംഗക്കേസ് പരിഗണിക്കവേ നിര്ണായകമായ നിരീക്ഷണം നടത്തിയത്. അതേസമയം ഈ കേസില് അന്വേഷണം പൂര്ത്തിയായതിനാലും, ഇനി വിചാരണ തുടങ്ങിയാല് മതിയെന്നതും കാരണമാക്കി പ്രതിക്ക് കോടതി ജാമ്യം നല്കാന് തയ്യാറായി.